|  |  |
| --- | --- |
| Vladimir KramnikVladimir Kramnik | Veselin TopalovVeselin Topalov |
| VenäjäVenäjä | BulgariaBulgaria |
| **Vladimir Kramnikklassinen maailmanmestari** | **Veselin TopalovFIDEn maailmanmestari** |
| Voitti edellisen hallitsevan mestarin Garri Kasparovin MM-ottelussa vuonna 2000 ja puolusti mestaruuttaan vuonna 2004. | Voitti FIDE:n maailmanmestaruuden vuonna 2005. |
| 31-vuotias | 31-vuotias |
| Kv. vahvuusluku: 2750 (3.) | Kv. vahvuusluku: 2813 (1.) |

**Shakin 48. maailmanmestaruusottelu** järjestettiin 23. syyskuuta – 13. lokakuuta vuonna 2006 Kalmukian pääkaupungissa Elistassa. Ottelussa vastakkain pelasivat FIDE:n hallitseva maailmanmestari, bulgarialainen Veselin Topalov ja vuonna 1993 FIDE:stä eronneiden Garri Kasparovin ja Nigel Shortin perustaman mestaruusjärjestelmän hallitseva mestari, venäläinen Vladimir Kramnik. Ottelu koostui 12 pelistä, ja koska tilanne oli niiden jälkeen tasan 6–6, ratkaistiin mestaruus lyhyemmillä siirtoajoilla pelatuilla neljällä jatkopelillä, joissa Vladimir Kramnik varmisti mestaruuden itselleen tuloksella 8½–7½.

Aikataulu ja tulokset
---------------------

|  |  |  |  |  |  |
| --- | --- | --- | --- | --- | --- |
| Peli | Päivämäärä | Valkea | Musta | Tulos | Tilanne |
| 1. peli | 23. syyskuuta | Kramnik | Topalov | 1–0 | Kramnik johti 1–0 |
| 2. peli | 24. syyskuuta | Topalov | Kramnik | 0–1 | Kramnik johti 2–0 |
| 3. peli | 26. syyskuuta | Kramnik | Topalov | ½–½ | Kramnik johti 2½–½ |
| 4. peli | 27. syyskuuta | Topalov | Kramnik | ½–½ | Kramnik johti 3–1 |
| 5. peli | 29. syyskuuta | Kramnik | Topalov | 0–1 (luovutus) | Kramnik johti 3–2 |
| 6. peli | 2. lokakuuta | Topalov | Kramnik | ½–½ | Kramnik johti 3½–2½ |
| 7. peli | 4. lokakuuta | Topalov | Kramnik | ½–½ | Kramnik johti 4–3 |
| 8. peli | 5. lokakuuta | Kramnik | Topalov | 0–1 | 4–4 |
| 9. peli | 7. lokakuuta | Topalov | Kramnik | 1–0 | Topalov johti 5–4 |
| 10. peli | 8. lokakuuta | Kramnik | Topalov | 1–0 | 5–5 |
| 11. peli | 10. lokakuuta | Topalov | Kramnik | ½–½ | 5½–5½ |
| 12. peli | 12. lokakuuta | Kramnik | Topalov | ½–½ | 6–6 |
| 1. katkaisupeli | 13. lokakuuta | Topalov | Kramnik | ½–½ | 6½–6½ |
| 2. katkaisupeli | 13. lokakuuta | Kramnik | Topalov | 1–0 | Kramnik johti 7½–6½ |
| 3. katkaisupeli | 13. lokakuuta | Topalov | Kramnik | 1–0 | 7½–7½ |
| 4. katkaisupeli | 13. lokakuuta | Kramnik | Topalov | 1–0 | Kramnik voitti 8½–7½ |

Peli 1, Kramnik-Topalov, 1-0
----------------------------

 **Peli 1:** Topalovin 57...f5?? johti tappioon.

Kramnik voitti ottelun ensimmäisen pelin 75 siirron sekä kuuden ja puolen tunnin pelin jälkeen. Topalov, jonka tyyli on enemmän taktinen kuin asemallinen, painosti voimakkaasti, mutta teki pahan virheen pelin loppupuolella. Topalovilla oli tasa-asema läpi pelin ennen virhelaskelmaansa.

Katalonialainen avaus,
**1. d4 Rf6 2. c4 e6 3. Rf3 d5 4. g3 dxc4 5. Lg2 Lb4+ 6. Ld2 a5 7. Dc2 Lxd2+ 8. Dxd2 c6 9. a4 b5 10. axb5 cxb5 11. Dg5 O-O 12. Dxb5 La6 13. Da4 Db6 14. O-O Dxb2 15. Rbd2 Lb5 16. Rxc4 Lxa4 17. Rxb2 Lb5 18. Re5 Ta7 19. Lf3 Rbd7 20. Rec4 Tb8 21. Tfb1 g5 22. e3 g4 23. Ld1 Lc6 24. Tc1 Le4 25. Ra4 Tb4 26. Rd6 Lf3 27. Lxf3 gxf3 28. Rc8 Ta8 29. Re7+ Kg7 30. Rc6 Tb3 31. Rc5 Tb5 32. h3 Rxc5 33. Txc5 Tb2 34. Tg5+ Kh6 35. Tgxa5 Txa5 36. Rxa5 Re4 37. Tf1 Rd2 38. Tc1 Re4 39. Tf1 f6 40. Rc6 Rd2 41. Td1 Re4 42. Tf1 Kg6** Topalov pelaa voitosta. 42...Rd2 43.Td1 Re4 toistaisi siirrot johtaen tasapeliin. **43. Rd8 Tb6 44. Tc1 h5 45. Ta1 h4 46. gxh4 Kh5 47. Ta2 Kxh4 48. Kh2 Kh5 49. Tc2 Kh6 50. Ta2 Kg6 51. Tc2 Kf5 52. Ta2 Tb5 53. Rc6 Tb7 54. Ta5+ Kg6 55. Ta2 Kh5 56. d5 e5 57. Ta4 f5??** 57...Rxf2! 58.Kg3 e4! 59.Kxf2 Tb2+ 60.Ke1 Tb1+ 61.Kf2 Tb2+ seuraten jatkuvat shakkaukset b1 and b2 johtaen tasapeliin. Valkoinen ei voi poiketa tästä 60. Kg3?? koska 60...Tg2+ 61. Kf4 f2 62. Ta1 Tg1 voittaa, eikä 60. Ke1 Tb1+ 61. Kd2?? koska 61...f2 voittaa. **58. Rxe5 Tb2 59. Rd3 Tb7 60. Td4 Tb6 61. d6 Rxd6 62. Kg3 Re4+ 63. Kxf3 Kg5 64. h4+ Kf6 65. Td5 Rc3 66. Td8 Tb1 67. Tf8+ Ke6 68. Rf4+ Ke5 69. Te8+ Kf6 70. Rh5+ Kg6 71. Rg3 Tb2 72. h5+ Kf7 73. Te5 Rd1 74. Re2 Kf6 75. Td5** 1-0
Kramnik voitti toisenkin pelin, tällä kertaa 63 siirrossa. Topalovilla oli mahdollisuus voittaa peli nopeasti 32:nnen siirron kohdalla pelaamalla 32.Txg4+!, mitä kumpikaan pelaajista ei huomannut pelin aikana. Epätarkkuuksien vuoksi Topalov kuitenkin hävisi pelin.

Kylpyhuonekiista
----------------

28. syyskuuta Topalovin manageri Silvio Danailov valitti ottelun järjestäjille ja lehdistölle Kramnikin toistuvista kylpyhuonekäynneistä ensimmäisen neljän pelin aikana. Danailov huomautti, että toisin kuin muualla kylpyhuoneissa ei ollut videovalvontaa, ja piti Kramnikin käyntien tiheyttä "outona, ellei jopa epäilyttävänä". Hän uhkasi Topalovin luopuvan ottelusta, ellei asiaan puututtaisi.

FIDEn vetoomuslautakunta totesi, että Kramnikin kylpyhuoneessa käyntejä oli liioiteltu, mutta määräsi, että pelaajien omat kylpyhuoneet suljetaan ja avataan yhteinen käymälä, joka on vain pelaajien käytössä. Kramnikin manageri Carsten Hensel antoi julkisen lausunnon, jossa hän vaati pysyttävän ottelun alussa sovituissa säännöissä. Hän puolusti Kramnikin tiheitä kylpyhuonekäyntejä: "Lepohuone on pieni ja Kramnik pitää käveleskelystä ottelun aikana. Siksi hän käyttää myös kylpyhuonetiloja. [– –] Lisäksi on todettava, että Kramnikin on juotava paljon vettä pelien aikana." Hensel sanoi Kramnikin kieltäytyvän ottelun pelaamisesta niin kauan kuin FIDE ei kunnioita Kramnikin oikeuksia käyttää omaa kylpyhuonettansa silloin kun hän haluaa. Hän ilmaisi myös epäluottamuksensa vetoomuslautakuntaa kohtaan ja vaati sen jäsenten vaihtamista.

Ottelun järjestäjät pysyivät vetoomuslautakunnan päätöksessä, Kramnik kieltäytyi tulemasta pelaamaan viidettä peliä, ja niin ottelu merkittiin Topalovin voitoksi. Myöhemmin samana päivänä FIDEn presidentti Kirsan Iljumžinov vastasi Kramnikille luottavansa täysin vetoomuslautakunnan jäseniin ja heidän tekemäänsä päätökseen ja pyysi Kramnikia jatkamaan ottelua. 30. syyskuuta ilmoitettiin, että kuudetta peliä ei pelata suunnitelman mukaan, vaan seuraava peli olisi päivää myöhemmin. Saman päivän iltana osapuolien kanssa neuvotellut Kirsan Iljumžinov totesi heidän haluavan jatkaa peliä, mutta kylpyhuoneista ei ollut vielä päästy sopuun eikä myöskään siitä, jatketaanko tilanteesta 3-1 vai 3-2.

Vetoomuslautakunnan päätös todettiin virheelliseksi ja sen jäsenet vaihdettiin. Koska Kramnik ei kuitenkaan ollut tehnyt protestia kahden tunnin sisällä viidennen pelin päättymisestä, pelin tulos jäi voimaan ja ottelua jatkettiin tilanteesta 3-2.

Iljumžinov kertoi Juri Vasiljevin haastattelussa 3. lokakuuta 2006:

*Näethän, etten yksinkertaisesti voinut tehdä mitään muuta päätöstä. Jos viidennen pelin tulos olisi mitätöity, Topalov ja hänen joukkueensa olisi lähtenyt Elistasta, vienyt meidät urheiluoikeuteen ja haastaneet meidät useista miljoonista dollareista (rikotut sopimukset, pelaamattomat ottelut ja niin edelleen – kaikki olisi sisällytetty siihen) Olisimme väistämättä hävinneet jutun ja meistä olisi tullut vararikkoinen järjestäjä.*
Englantilaisen suurmestari John Nunnin mukaan kylpyhuonekiistassa kyse oli siitä, että Topalovin joukkue päätti tehdä psykologisen hyökkäyksen vaikeassa pistetilanteessa.

Lähteet
-------

* Bareev, Evgeny & Levitov, Ilya: *From London to Elista*. New In Chess, 2007. ISBN 978-90-5691-219-2.
* 

### Viitteet

1. ↑  FIDE Top 100 Players October 2006
2. ↑  Elista 2006: Kramnik wins game one, Chessbase.com
3. ↑  Topalov threatens to abandon the World Championship Match, Chessbase, 29.9.2006.
4. ↑  FIDE decides: common toilet for both players, Chessbase, 29.9.2006.
5. ↑  Kramnik may stop playing the match, Chessbase, 29.9.2006.
6. ↑  FIDE: Live Coverage, Chessbase, 29.9.2006.
7. ↑  Open letter to Vladimir Kramnik, Kirsan Iljumžinov, FIDE, 29.9.2006.
8. ↑  Match delayed, next game tomorrow, Chessbase, 30.9.2006.
9. ↑  You are playing for the entire chess world, Kirsan Iljumžinov, 30.9.2006.
10. ↑  Elista Express: Game six to start shortly (we are told), Chessbase, 02.10.2006.
11. ↑  Bareev, Levitov: *From London to Elista* s.351-352
12. ↑  John Nunn: "It’s about imposing your will on the opponent", Chessbase, 30.09.2006.

Aiheesta muualla
----------------

* Ottelun viralliset sivut

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Shakin maailmanmestaruusottelut ja -turnaukset |
| --- |
|  |
| Ennen FIDE:ä | 1886, 1889, 1891, 1892 (Steinitz) ·  1894, 1897, 1907, 1908, 1910 (Lasker–Schlechter), 1910 (Lasker–Janowski) (Lasker) ·  1921 (Capablanca) ·  1927, 1929, 1934 (Alehin)
1935 (Euwe) ·  1937 (Alehin) |
|  |
| FIDE:n aikana | 1948, 1951, 1954 (Botvinnik) ·  1957 (Smyslov) ·  1958 (Botvinnik) ·  1960 (Tal) ·  1961 (Botvinnik) ·  1963, 1966 (Petrosjan) ·  1969 (Spasski) ·  1972 (Fischer) ·  ~~1975~~, 1978, 1981 (Karpov) ·  1984-1985, 1986, 1987, 1990 (Kasparov) |
|  |
| Klassinen maailmanmestaruus | 1993, 1995 (Kasparov) ·  2000, 2004 (Kramnik) |
|  |
| FIDE:n maailmanmestaruus | 1993, 1996, 1998 (Karpov) ·  1999 (Halifman) ·  2000 (Anand) ·  2002 (Ponomarov) ·  2004 (Kasymdžanov) ·  2005 (Topalov) |
|  |
| Yhdistymisen jälkeiset | 2006 (Kramnik) ·  2007, 2008, 2010, 2012 (Anand) ·  2013, 2014, 2016, 2018, 2021 (Carlsen) ·  2023 (Ding) |

 |